এখন প্রশ্ন হল আরএসএস কী করবে? কেউ কি আমাকে বলবেন প্লিজ, ভগত সিংয়ের এই যে ঈশ্বরে অস্বীকার, ধর্মে অবিশ্বাস এসব মেনে নেবে তো আরএসএস? ভগতের সাম্যবাদী ভাবনাতে আপত্তি নেই তো! যদি উত্তর ইতিবাচক হয় তখন আমার একটি বিনীত প্রশ্ন আছে। তাহলে কেন আরএসএসের বরকর্তা গুরুজি গোলওয়াকার তাঁর বই the Bunch of Thoughts এ ভারতের তিন শত্রু হিসেবে মুসলিম, ক্রিশ্চানের সঙ্গে কম্যিউনিস্টকেও রাখছেন? এটা কি স্ববিরোধিতা নয়! গোলওয়াকারের যুক্তিতে আরএসএস এবং ভগত সিং এক পিঁড়িতে বসতে পারে না। কোনও গলাগলির গল্পই নেই।